ACTUALITATE > Analist, despre consecințele deciziei de a ceda sistemul Patriot Ucrainei: România ocupă... 


[Acrunurare ] [şi] 


Analist, despre consecinţele deciziei de a ceda 
sistemul Patriot Ucrainei: România ocupă primul 
loc pe lista ţărilor ce vor fi atacate de Rusia în 
cazul extinderii războiului 


Călin Duma Carp 21/06/2024 


Decizia CSAT de a dona Ucrainei un sistem Patriot va avea consecinţe dezastruoase, 
urmând să pună România ca ţintă a Rusiei în cazul extinderii războiului din Ucraina, 


avertizează analistul Daria Gușă. 


Ea se întreabă ce-a fost în capul decidenţilor români, în condiţiile în care Polonia, cu o 
armată mai puternică şi cu un buget al apărării mai mare, a refuzat să doneze vreun sistem 


Patriot Ucrainei. 


„În primul rând, de ce ai pune Românie pe locul întâi pe lista țintelor probabile în cazul 
unei escaladări, concomitent slăbindu-i posibilitatea de a se apăra? Da, Germania, SUA și 
Marea Britanie au trimis şi ele arme în Ucraina pentru a fi folosite în atacurile asupra 


Rusiei, dar nu sunt în prima linie a războiului și oricum au forțe militare mult mai 


consolidate, deci nu își asumă același risc. Polonia, care a susţinut întotdeauna Ucraina și 
are o istorie turbulentă cu Rusia, a refuzat să trimită un sistem PATRIOT pentru că această 
decizie ar lăsa-o cu lacune în apărarea militară. Păi Polonia are tehnologie militară mult 
mai avansată, cu 130 000 mai mulţi soldaţi activi decât noi şi un buget militar de aproape 5 
ori mai mare decât al nostru. Dacă și Polonia a refuzat un astfel de risc, noi cum am putut 


să acceptăm?”, se întreabă Daria Gușă, într-un editorial publicat pe Solidnews. 


Analistul susţine că e „foarte probabil” ca Rusia să lovească bazele militare de la Deveselu, 
Mihail Kogălniceanu sau Câmpia 'Turzii. Ca argument, ea aduce declaraţiile președintelui 
rus, Vladimir Putin, care a avertizat de mai multe ori că va răspunde militar acelor ţări care 


permit Ucrainei să lovească ţinte rusești cu armele lor. 


„Deci, concluzia logică este că România ocupă primul loc pe lista ţărilor ce vor fi atacate de 
Rusia în cazul extinderii războiului, caz ce pare foarte probabil azi, pentru că a gestionat 
situaţia mult mai prost decât toate celelalte ţări NATO. Dacă urmărim strategiile de război a 
Rusiei, este probabil că armata rusă nu va ataca civilii, dar cu siguranţă ne va ataca 
infrastructura militară, deci bazele de la Deveselu, Mihail Kogălniceanu și Câmpia Turzii”, a 


scris ea. 


Daria Gușă concluzionează: „Prin această decizie, întreaga lume a aflat că liderii noștri sunt 
inconștienţi, nepregătiți şi neinformaţi, urmând ordinele din SUA împotriva bunăstării ţării 
noastre. Pe când ceilalţi lideri din estul Europei au reușit să menţină relaţii bune cu SUA, 
NATO și UE fără a-şi pune în pericol cetăţenii, noi am dovedit din nou că suntem „cei mai 
proști din curtea școlii”, punându-ne în pericol supraviețuirea fără vreun motiv legitim și 
fără a obţine vreun beneficiu de la șefii noștri americani la schimb. Să vedem dacă o să mai 
aibă timp Iohannis să își facă rost de o poziţie ca lumea la Bruxelles sau Ciolacu și Geoană 


să își facă campanie după așa o decizie dezastruoasă pentru viitorului României”. 


